**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

Telefón: +421 267295147

Kontaktná osoba: Anna Národová

1. **Názov predmetu zákazky:**

Predmetom zákazky je modernizácia a rekonštrukcia vonkajšieho 50 m plaveckého bazéna, ktorý sa nachádza vo Vzdelávacom zariadení Ekonomickej univerzity v Bratislave vo VIRTE, okres Komárno.

**Opis predmetu zákazky:**

1. Opis predmetu zákazky je podrobne uvedený v prílohe č. 1 tohto zadania.

Záujemcom sa umožňuje vykonať obhliadku miesta poskytnutia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta poskytnutia predmetu zákazky idú na ťarchu záujemcu.

Záujemcovia, ktorí prejavia záujem o vykonanie obhliadky, dostanú informácie na tel. čísle +421 911 291 065 u kontaktnej osoby Alžbeta Sláviková.

Obhliadka sa vykoná na adrese: Vzdelávacie zariadenie Ekonomickej univerzity v Bratislave vo VIRTE, okres Komárno.

**3. Kritérium na vyhodnotenie ponúk** Najnižšia cena predmetu zákazky celkom vrátane DPH v eurách.

**4. Miesto a lehota na predloženie ponúk:**

Termín predloženia cenovej ponuky: do 27.10.2021 do 10.00 h.

Na adresu: Ekonomická univerzita v Bratislave

Oddelenie pre verejné obstarávanie

Dolnozemská cesta č.1, 852 35 Bratislava

e-mail: [anna.narodova@euba.sk](mailto:anna.narodova@euba.sk)

informácie na tel. č. 672 95 147

kontaktná osoba: Národová Anna

Ponuka musí obsahovať:

* + výpočet ceny predmetu zákazky
  + opis ponúkaného predmetu zákazky
  + 1x vyplnená a podpísaná zmluva o dielo
  + splnenie podmienok účasti podľa bodu 6. tohto zadania

Ponuku je možné predložiť e-mailom, poštou alebo osobne.

**5. Miesto poskytnutia predmetu zákazky:**

1. Uvedená v bode 1. tohto zadania.

**6. Podmienky účasti uchádzačov:**

**-** Uchádzač musí vo svojej ponuke predložiť kópiu dokladu o oprávnení poskytovať plnenia, ktoré sú predmetom zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu.

**-** Čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Konečným rozhodnutím príslušného orgánu verejnej moci na účely zákona o verejnom obstarávaní sa rozumie:

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

**7. Stanovenie ceny predmetu zákazky:**

Spôsob určenia ceny musí byť zrozumiteľný a jasný.

Verejný obstarávateľ požaduje stanoviť cenu podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

Cena bude vypočítaná na základe vecnej špecifikácie, spracovanej verejným obstarávateľom a uvedenej v bode 2. a prílohe č. 1 tohto zadania.

V cene sú zahrnuté všetky náklady potrebné na poskytnutie služby definované v bode 2. a prílohe č. 1 tohto zadania na dobu poskytnutia služby.

Cena bude uchádzačom spracovaná v cenovej úrovni platnej ku dňu predkladania ponúk a v súlade so zákonmi účinnými ku dňu predkladania ponúk.

Všetky ceny a výpočty sa zaokrúhľujú na dve desatinné miesta na najbližší eurocent.

V prípade poskytnutia zľavy z ceny, táto musí byť započítaná do cien jednotlivých častí predmetu zákazky

Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto poskytnutia predmetu zákazky je v SR, tento poskytovateľ nebude pri plnení predmetu zákazky fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH.

Úhrada až po poskytnutí príslušnej časti predmetu zákazky.

**8. Lehota poskytnutia**: dodanie projektovej dokumentácie do 4 týždňov od podpisu zmluvy.

Príloha č. 1

Predmetom zákazky je modernizácia a rekonštrukcia vonkajšieho 50 m plaveckého bazéna, ktorý sa nachádza vo Vzdelávacom zariadení Ekonomickej univerzity v Bratislave vo VIRTE, okres Komárno. Plavecký bazén bol postavený v 70-tych rokoch minulého storočia a je železobetónovej konštrukcie s odtokom vody pod úrovňou hrany stien bazénu (skimerový). Povrchová úprava stien a dna je z vystuženého betónu z triedy C25/30, cementová stierka a celoplošný náter celého bazénu je bazénovou farbou. V súčasnosti sú na dne bazéna, v stykoch dna so stenou, bočných stenách bazéna trhliny, spôsobené premŕzaním. Kapacita vodnej plochy v bazéne je 56 x 22 = 1232m2  (pre 246 osôb) a objem je cca 3125 m3. Zdroj vody na napúšťanie bazénu: bazén sa napĺňa termálnou vodou z vlastných termálnych zdrojov VRT č.1 a VRT č.2 so stupňom teploty vody 25 °C.

Modernizácia a rekonštrukcia bazéna bude pozostávať zo samotnej rekonštrukcie bazénového telesa, prislúchajúcich stavebných prac, výmeny bazénových rozvodov a častí ZTI.

Požadujeme prvotne vykonať obhliadku terajšieho bazéna, vypracovať projektovú dokumentáciu /ďalej len PD/ na modernizáciu bazéna. Rekonštrukcia sa musí zamerať najmä na modernizáciu a zníženie celkových náklady na údržbu a samotnú prevádzku. Predstava je vyhotoviť bazén odolný voči vplyvom prostredia pre dlhodobý stav funkčnosti bazéna min. na 10 a viac rokov.

Rozsah zadania a predpokladaná hodnota zákazky:

1. Vypracovanie a dodanie jednostupňovej projektovej dokumentácie v podrobnosti realizačného projektu s výkazmi výmer v 4 originál vyhotoveniach aj v elektronickom vyhotovení.
2. Výkon autorského dozoru projektanta.

Príloha č. 2

Zmluva o dielo č…….... (pridelí verejný obstarávateľ)

uzavretá v zmysle §536 a násl. Obchodného zákonníka v platnom znení

**1. Zmluvné strany**

1.1 Objednávateľ: Ekonomická univerzita v Bratislave

Sídlo: Dolnozemská cesta č. 1,

852 35 Bratislava.

Zastúpený: prof. Ing. Ferdinand Daňo, PhD., rektor Ekonomickej univerzity v Bratislave

IČO: 00399957

IČ DPH: SK 2020879245

Bankové spojenie: Štátna pokladnica Bratislava

Číslo účtu: SK3981800000007000241447

(ďalej len „objednávateľ“)

1.2 Zhotoviteľ:

Sídlo:

Zastúpený:

IČO:

IČ DPH:

Bankové spojenie:

Číslo účtu:

Zapísaný v obchodnom registri:

( ďalej len „zhotoviteľ“)

**2. Predmet zmluvy**

2.1 Predmetom zmluvy je zhotovenie a dodanie projektovej dokumentácie pre realizáciu akcie „Modernizácia a rekonštrukcia vonkajšieho 50 m plaveckého bazéna, ktorý sa nachádza vo Vzdelávacom zariadení Ekonomickej univerzity v Bratislave vo VIRTE, okres Komárno“.

Projektová dokumentácia pre realizáciu bude vypracovaná v rozsahu jednostupňový projekt v podrobnosti realizačného projektu.

Projekt (jednostupňový projekt v podrobnosti realizačného projektu) v tlači s výkazmi výmer bude dodaný objednávateľovi - 4 paré.

Projekt (jednostupňový projekt v podrobnosti realizačného projektu) na digitálnom nosiči CD s výkazmi výmer bude dodaný objednávateľovi :

výkaz výmer vo formáte xls, projekt vo formáte pdf - 1 paré ,

výkaz výmer vo formáte pdf a projekt vo formáte pdf - 1 paré

Rozpočet v tlači aj na digitálnom nosiči CD vo formáte PDF bude dodaný objednávateľovi 1+1 paré.

Predmet zmluvy je podrobne popísaný v prílohe č. 1 tejto zmluvy.

2.2 Zhotoviteľ sa zaväzuje uskutočniť predmet zmluvy vo vlastnom mene a na vlastnú zodpovednosť.

2.3 Zhotoviteľ nesmie predmet zmluvy ako celok odovzdať na uskutočnenie inému subjektu, je oprávnený zveriť uskutočnenie časti predmetu zmluvy subdodávateľovi/subdodávateľom iba v rozsahu subdodávky/subdodávok.

2.4 Údaje o všetkých v čase uzatvorenia Zmluvy známych subdodávateľoch, o  osobách oprávnených konať za subdodávateľa v rozsahu podľa § 41 ods. (3) zákona o verejnom obstarávaní (meno a priezvisko, adresa pobytu, dátum narodenia) sú uvedené v prílohe č. 2 k tejto Zmluve – v zozname subdodávateľov.

2.5 Zhotoviteľ oznámi objednávateľovi akúkoľvek zmenu údajov o subdodávateľovi písomne a premietne do prílohy č. 2 k tejto Zmluve formou dodatku ku Zmluve. Zhotoviteľ môže vykonať zmenu subdodávateľa len ak takáto zmena nevyvolá zvýšenie ceny predmetu zmluvy, predĺženie termínu odovzdania predmetu zmluvy a negatívne neovplyvní kvalitu uskutočňovaných služieb. Zhotoviteľ oznámi objednávateľovi písomne údaje o každom novom subdodávateľovi.

**3. Lehoty dodania**

3.1 Predmet zmluvy bude dodaný:

* projektové práce do 4 týždňov odo dňa podpisu zmluvy
* činnosť autorského dozoru počas realizácie stavby.

3.2 Zmluvné strany sa dohodli, že zhotoviteľ nie je v omeškaní s lehotou dodania predmetu zmluvy po dobu, po ktorú nemohol plniť svoju povinnosť, súvisiacu s plnením predmetu tejto zmluvy následkom okolností vzniknutých na strane objednávateľa, pri prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať. V takomto prípade objednávateľ nie je oprávnený uplatňovať príslušnú zmluvnú pokutu za omeškanie s dodaním predmetu zmluvy.

3.3 Zhotoviteľ je oprávnený požadovať zmenu termínu dodania predmetu zmluvy pri:

* prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať.

**4. Cena predmetu zmluvy**

4.1 Cena za predmet zmluvy je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene sú zahrnuté všetky náklady potrebné na zrealizovanie predmetu zmluvy.

4.3 Cena je:

realizačný projekt

cena bez DPH ………………………………… eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

autorský dozor

cena bez DPH …………………………………eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

cena predmetu zmluvy celkom

cena celkom bez DPH ………………………… eur

sadzba DPH v % ……………………………….

výška DPH …………………………………..... eur

cena predmetu zmluvy celkom vrátane DPH ………......………… eur

4.4 Zmena dohodnutej ceny predmetu zmluvy sa umožňuje len z dôvodov zákonnej úpravy DPH.

4.5 Zmluvné strany potvrdzujú, že zhotoviteľ je **(**prípadne nie je**)** platiteľom DPH a objednávateľ je platiteľom DPH.

**5. Financovanie a fakturácia**

5.1 Objednávateľ preddavok finančných prostriedkov neposkytne.

* 1. Platbu za jednostupňový projekt v podrobnosti projekt pre realizáciu stavby, zhotoviteľ uhradí až po prevzatí, a to na základe zhotoviteľom predloženej faktúry doloženej dodacím listom.
  2. Platba za autorský dozor – autorský dozor objednávateľ zhotoviteľovi uhradí až po odstránení závad zistených pri preberaní a kolaudačných závad ukončeného diela, po podpísaní preberacieho protokolu. Autorský dozor objednávateľ zhotoviteľovi uhradí na základe zhotoviteľom predloženej faktúry.

5.4 Lehota splatnosti faktúr je 30 dní od prevzatia faktúry objednávateľom.

5.5 Objednávateľ odpočíta z  faktúry zmluvnú pokutu za nedodržanie zmluvného termínu dodania predmetu zmluvy.

**6. Záručná lehota, záruka za plnenie zmluvy**

6.1 Zhotoviteľ poskytne na predmet zmluvy (projektovú dokumentáciu) záručnú lehotu .....................(minimálne 3) roky.

6.2 Záručná lehota začína plynúť dňom prevzatia predmetu zmluvy, t,j, dňom podpísania dodacieho listu zo strany objednávateľa.

**7. Zodpovednosť za vady, zmluvné pokuty, odstúpenie od zmluv**y

7.1 Zhotoviteľ ručí za to, že predmet zmluvy bude mať počas záručnej doby a v čase dodania technické vlastnosti zhodné s požiadavkami všeobecne záväzných právnych predpisov, slovenských technických noriem, ďalej vlastnosti podľa zmluvy o dielo uzatvorenej s objednávateľom a že nebude mať vady, ktoré by bránili jeho použitiu k určenému účelu.

7.2 Vady zhotoviteľ odstráni počas záručnej doby bezodplatne, bez nároku na úhradu akýchkoľvek súvisiacich nákladov (dopravné a podobne). Vadu odstráni v takej lehote, aby nebránila riadnemu užívaniu predmetu zmluvy.

7.3 V prípade nesplnenia zmluvnej lehoty na dodanie predmetu zmluvy zhotoviteľ zaplatí objednávateľovi zmluvnú pokutu vo výške 0,1 % z ceny nedodaného predmetu zmluvy bez DPH za každý aj začatý deň omeškania s dodaním.

7.4 Za omeškanie s odstránením vád, reklamovaných objednávateľom v záručnej lehote, zaplatí zhotoviteľ zmluvnú pokutu vo výške 10,- eur za každý aj začatý deň omeškania.

7.5 Ak sa objednávateľ ocitne v omeškaní s platením faktúr, môže zhotoviteľ uplatniť a objednávateľ v tom prípade zaplatí zmluvnú pokutu vo výške 0,1 % z dlžnej sumy bez DPH za každý aj začatý deň omeškania.

* 1. Zhotoviteľ zodpovedá za škodu, ktorá vznikne objednávateľovi vadným plnením zhotoviteľa alebo ktorá vznikne objednávateľovi neplnením záväzkov zhotoviteľa podľa § 560 a násl. Obchodného zákonníka. Objednávateľ má právo na náhradu škody od zhotoviteľa, ak zhotoviteľ porušuje svoje povinnosti vyplývajúce z tejto zmluvy, alebo ich vykoná vadne, alebo dodá objednávateľovi neúplné alebo vadné dielo.

# 8. Ostatné dohody

* 1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy platné v čase spracovania predmetu zmluvy.
  2. Zhotoviteľ vyhlasuje, že je oprávnený zhotoviť predmet zmluvy a pre jeho zhotovenie má odbornú spôsobilosť. Zhotoviteľ sa zaväzuje, že projektová dokumentácia bude spracovaná odborne spôsobilými osobami, ktoré sú oprávnené vykonávať odborné činnosti vo výstavbe podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000 Z.z., v rozsahu ich oprávnenia, a príslušný projekt a príslušné časti projektu budú opatrené ich originálnou pečiatkou a podpisom.

8.3 Objednávateľ je oprávnený použiť predmet zmluvy výhradne iba pre účely vyplývajúce z tejto zmluvy. Jeho iné využitie, najmä prenechanie na využitie tretím osobám, je podmienené výslovným súhlasom zhotoviteľa.

* 1. Zhotoviteľ bude objednávateľa o výsledkoch svojej činnosti pravidelne informovať a bude mu odovzdávať kópie dôležitej a inej korešpondencie, týkajúcich sa predmetu plnenia tejto zmluvy.
  2. Strany sa zaväzujú obchodné a technické informácie použiť len na plnenie predmetu tejto zmluvy a nesprístupniť ich tretím osobám.
  3. Zhotoviteľ bude pri zabezpečovaní činnosti podľa tejto zmluvy postupovať s odbornou starostlivosťou, svoju činnosť bude uskutočňovať v súlade so záujmami objednávateľa podľa jeho pokynov, zápisov a dohôd, v súlade s vyjadreniami a rozhodnutiami dotknutých orgánov štátnej správy.
  4. V prípade, že dodaný predmet zmluvy nebude obsahom a rozsahom zodpovedať účelu určenému v tejto zmluve, toto bude považované za nesplnenie záväzkov zhotoviteľa.
  5. Objednávateľ sa zaväzuje v nevyhnutne potrebnom rozsahu na vyzvanie zhotoviteľa poskytnúť podklady a údaje potrebné pre plnenie zmluvy, ktoré sú objednávateľovi dostupné, ak tieto zhotoviteľ nemôže zabezpečiť inak.

**9. Záverečné ustanovenia**

9.1 Táto zmluva alebo jej dodatky nadobúdajú platnosť po jej podpísaní štatutárnymi zástupcami oboch zmluvných strán a účinnosť deň nasledujúci po dni i ch zverejnenia podľa platných predpisov..

9.2 Vzťahy neupravené touto zmluvou o dielo sa budú riadiť ustanoveniami Obchodného zákonníka a ostatných všeobecne záväzných právnych predpisov.

9.3 Zmluva je vyhotovená v piatich výtlačkoch, z toho 3x pre objednávateľa a 2x pre zhotoviteľa.

9.4 Zhotoviteľ dodá najneskôr do jedného pracovného dňa po podpise zmluvy znenie zmluvy v elektronickej forme vo formáte pdf pre zverejnenie zmluvy v Centrálnom registri zmlúv vedenom Úradom vlády SR.

9.5 Nedeliteľnou súčasťou tejto zmluvy je:

- príloha č. 1 – podrobný opis predmetu zmluvy

- príloha č. 2 - zoznam subdodávateľov (doplní úspešný uchádzač).

9.6 Zmluvné strany prehlasujú, že túto zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť zmluvy potvrdzujú svojimi podpismi.

V…………..............dňa................... V Bratislave dňa……........................

Zhotoviteľ: Objednávateľ:

prof. Ing. Ferdinand Daňo, PhD.,

rektor Ekonomickej univerzity v Bratislave